Mūsų Kretinga

Kretingos muziejaus paroda „Klavišų revoliucija“
2025-09-22 08:00 - 20:00 (Europe/Vilnius) | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Konferencijų salėje
Kretingos muziejus pristato parodą „Klavišų revoliucija“, kuri eksponuojama Kretingos bibliotekoje ir skirta vienam svarbiausių praėjusio amžiaus išradimų – rašomajai mašinėlei. Šis įrenginys žymėjo svarbų lūžį rašytinės kultūros istorijoje ir palengvino kasdienį darbą biuruose bei asmeniniame gyvenime.
Rašomoji mašinėlė yra stulbinantis ir nepakartojamas praėjusio amžiaus žmonių gyvenimus pakeitęs išradimas. Jis suteikė galimybę moterims išeiti iš namų ir dalinai išstumti vyrus iš kai kurių profesijų, iki tol laikytų grynai vyriškomis. Rašomoji mašinėlė žingsnis po žingsnio atitolino žmones nuo iki tol įprasto rašymo ranka, vis daugiau dokumentų, rankraščių ir laiškų buvo spausdinami mechanizuotu būdu.
Paroda ,,Klavišų revoliucija“ suteikia galimybę mums pažinti istoriją skirtingais būdais: žiūrint, klausant ir liečiant. Joje persipina tradicinis eksponavimas vitrinoje, tačiau yra galimybė prisiliesti prie istorijos, patirti ją, sužinoti daugiau įsitraukiant į žaidimus.
Rašomoji mašinėlė Olympia SM3, tai yra vokiečių inžinerijos pasiekimas, kuris asocijuojasi su kokybe, ilgaamžiškumu ir tikslumu. Vidutinio dydžio nešiojama rašomoji mašinėlė puikiai tiko tiek profesionaliam, tiek asmeniniam naudojimui. Tiesa, šis įrenginys tikrai nebuvo gražiausias iš visų pagamintų modelių, bet tai buvo mašina, kuria buvo galima džiaugtis ir pasikliauti visą likusį gyvenimą.
Kviečiame susipažinti su rašomąja mašinėle, atvėrusia naują „klavišų revoliucijos“ puslapį!
Parodą parengė Kretingos muziejaus Rinkinių apskaitos ir tyrimų skyriaus rinkinių kuratorė Rasa Klasinskaitė.

Ankstyvojo skaitymo užsiėmimas „Pupų sodas“
2025-09-19 10:30 - 11:30, 2025-09-12 10:30 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Vaikų edukacijos erdvėje
Ankstyvojo skaitymo užsiėmimas „Pupų sodas“ kviečia 1–2 metų vaikučius patirti pasaką per įvairius pojūčius: pamatyti, išgirsti, užuosti, paliesti. Žaisdami patirsime smagių nuotykių ir auginsime draugystę su knyga.
Skaitydami vaikams ir su vaikais turtiname jų kalbą ir vaizduotę.
Registracija TIK užpildžius registracijos formą: https://forms.office.com/e/wj3vS7aheA
Daugiau informacijos elektroniniu paštu vaikai@kretvb.lt arba telefonu +370 445 78 985.
Projektą finansuoja Lietuvos kultūros taryba ir Kretingos rajono savivaldybė.

Lektoriaus Virginijaus Šaulio paskaita „Vėžys – mirties nuosprendis ar naujos galimybės? Mitybos svarba ligos akivaizdoje“ ir knygos „VĖŽYS 24/7“ pristatymas
2025-09-18 17:30 - 20:30 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Konferencijų salėje
Kviečiame į paskaitą „Vėžys – mirties nuosprendis ar naujos galimybės? Mitybos svarba ligos akivaizdoje“ ir knygos „VĖŽYS 24/7“ pristatymą. Renginį pristato VšĮ „Sveikim kartu“ direktorius Virginijus Šaulys – žmogus, jau daugiau nei vienuolika metų gyvenantis su IV stadijos onkologine liga. Jis – spektaklio „NenuGALĖTIeji“ iniciatorius, minėtos knygos autorius ir aktyvus sveikatinimo bei švietimo veiklų organizatorius.
Paskaitos metu Virginijus pasidalins savo asmenine patirtimi, išgyvenimais bei praktiniais patarimais, kaip įveikti ligos baimę, išlaikyti gyvenimo kokybę ir atrasti stiprybės kasdienybėje. Daug dėmesio skiriama mitybai ir sveikai gyvensenai kaip svarbioms pagalbinėms priemonėms sergant ar sveikstant.
Renginys organizuojamas įgyvendinant projektą „Sveikatos kodas“, priklausantį Neformaliojo suaugusiųjų švietimo ir tęstinio mokymosi programai, kurios tikslas – skatinti domėtis sveika gyvensena, ligų prevencija ir sąmoningu požiūriu į savo sveikatą.
Paskaitos trukmė – 3 val.

Mama sportuoja su vaiku | NEMOKAMAI
2025-09-18 11:00 - 12:00, 2025-09-11 11:00 - 12:00 | KRETINGOS SPORTO CENTRAS, Savanorių g. 23A, Kretinga, 97111
Kviečiame mamas atrasti save iš naujo!
Sportas kartu su vaiku – tai ne tik treniruotė, tai galimybė atitrūkti nuo kasdienybės, praleisti kokybišką laiką su savo mažyliu ir tuo pačiu sustiprėti pačiai.
Tavęs laukia tinkamai parinkti pratimai, padėsiantys atgauti jėgas ir gerą savijautą po nėštumo. Sportuojanti mama – laiminga mama. O sportuoti kartu su kitomis mamomis ir jų vaikučiais bus dar smagiau!
Treniruotes ves profesionali trenerė, „Step up“ studijos vadovė Ieva Januškienė.
Treniruotės vyks kiekvieną ketvirtadienį 11 val. Treniruotės skirtos mamoms ar tėčiams su kūdikiais nuo 2 mėnesių iki kiek norisi!Treniruotė truks 60 minučių.
Užsiėmimai vyks iki gruodžio 18 d.
NEMOKAMAI!
Svarbu: būtina išankstinė registracija, nes vietų skaičius ribotas. Registruokitės tel. +370 669 11879.
Renginys yra „Kretingos – Lietuvos jaunimo sostinės 2025“ programos dalis. Projektą „Kretinga Active“ finansuoja Kretingos rajono savivaldybė.
Renginio partneriai: Kretingos rajono savivaldybės visuomenės sveikatos biuras.
Renginio metu bus fotografuojama ir filmuojama.

Lietuviškos kino klasikos dienos 2025
2025-09-17 18:30 - 2025-09-18 20:00 | Kretingos kultūros centras, J. Pabrėžos g. 1,, Kretinga, 97129, Lietuva
Septintąjį kartą Lietuvos kino centro rengiamos „Lietuviškos kino klasikos dienos“ rugsėjo 17–18 d. kviečia į nemokamas peržiūras net 28 miestuose, miesteliuose ir kaimuose, kur galėsite pamatyti du šiemet restauruotus lietuviškos klasikos filmus!
Lietuvos kino centras nuolat rūpinasi lietuviško kino paveldo išsaugojimu – skaitmenina, restauruoja ir pritaiko filmus šiuolaikiniams ekranams, užtikrina jų sklaidą Lietuvoje ir užsienyje. Šiuo metu kolekcijoje jau yra daugiau nei 40 restauruotų vaidybinių, animacinių ir dokumentinių filmų.
Šiemet pristatomi du restauruoti filmai: režisieriaus Raimondo Vabalo „Žingsniai naktį“ (1962 m.) bei Romo Lileikio ir Stasio Motiejūno „Aš esu“ (1990 m.). Daugiau informacijos: bit.ly/4gcAOSE
Visi seansai – nemokami. Tikslų laiką ir vietą savo mieste rasite renginio programoje.
𝐑𝐄𝐍𝐆𝐈𝐍𝐈𝐎 𝐏𝐑𝐎𝐆𝐑𝐀𝐌𝐀
𝐊𝐫𝐞𝐭𝐢𝐧𝐠𝐚
Kretingos rajono kultūros centras (J. Pabrėžos g. 1, Kretinga)
• Rugsėjo 17 d. 18.30 val. „Žingsniai naktį“• Rugsėjo 18 d. 18.30 val. „Aš esu“

Tradicinių šokių vakarai Kretingoje
2025-09-13 17:00 - 19:00 | Kretingos kultūros centras, J. Pabrėžos g. 1,, Kretinga, 97129, Lietuva
TRADICINIŲ ŠOKIŲ VAKARAI KRETINGOJE
Tradiciniai šokių vakarai Kretingoje taps ne tik proga pramokti liaudiškų šokių, bet ir galimybė bendrauti, dalintis ir puoselėti lietuvišką kultūrą. Tai vakarai, kurie suburs įvairių kartų žmones į vieną bendruomenišką ratą, kuris sujungs įvairias kartas.
Šokius ves charizmatiškas tradicinių šokių entuziastas – Adrijus Alminas!Jis ne tik kvies miklinti kojas, bet ir pasirūpins, kad vakaras būtų kupinas šilumos ir geros nuotaikos.
Renginio metu – rėmėjų vaišės ir dovanos!Kviesime pasivaišinti arbata, kava, gira ir gardžiais užkandžiais – tai puiki proga pabendrauti ir susipažinti su naujais žmonėmis.
Renginių datos:• 2025 m. rugsėjo 13 d.• 2025 m. lapkričio 8 d.• 2025 m. gruodžio 6 d.
Laikas: 17.00 val.
Vieta:Kretingos rajono kultūros centro – Šokių salė
Dalyvavimas – visiškai nemokamas! Laukiami visų amžiaus grupių žmonės – ir pavieniai, ir su draugais ar šeima. Nereikia jokių išankstinių žinių ar partnerio – visi šokiai bus mokomi vietoje, paprastai ir smagiai!
Daugiau informacijos: vsi.tekmena@gmail.com +370 67 367829
Organizatorius: VšĮ „Tekmena“ ir asociacija „Teisi ir Šviesi Kretinga“ Rėmėjai: Kretingos rajono savivaldybė, UAB „Motiejausko transportas“, UAB „Raguvilė“, UAB „FlexBlow“, UAB „Atostogų parkas“, HBH Palanga
Ateik pasiruošęs šypsotis, šokti ir būti kartu.Lietuviškos tradicijos gyvos tada, kai jose dalyvaujame kartu – būk visa to dalis!

Knygos „Bronislovas Burgis. Aukščiau – tik dangus“ pristatymas
2025-09-11 17:30 - 18:30 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Konferencijų salėje
Kretingos biblioteka kviečia į susitikimą ir knygos „Bronislovas Burgis. Aukščiau – tik dangus“ pristatymą. Renginys vyks 2025 m. rugsėjo 11 d. 17.30 val. Knygą, skirtą šviesaus atminimo pedagogo, technikos mokslų daktaro Bronislovo Burgio atminimui, pristatys ir mintimis apie kūrinį pasidalins jos sudarytoja – Albina Burgienė, rašytojo Bronislovo Burgio žmona. Joje sudėti B. Burgio darbai, laiškai ir prisiminimai.
616 puslapių knygą rašė beveik 100 žmonių, vienaip ar kitaip prisilietusių prie šio „proto riterio“. Savo prisiminimais, įžvalgomis apie neeilinę asmenybę – „žmogų orkestrą“ dalijasi šeima, buvę gimnazistai, jų tėvai, draugai, kolegos, mokytojai, gydytojai…
Šis kūrinys – tai istorija apie asmenybę, kuri per sunkiausius išbandymus ne tik išsaugojo savo garbę, bet ir įkvėpė šimtus, jei ne tūkstančius, žmonių.

Tautodailininkė Virgina Ona Laučienė: „Siuvinėjimas – mano numylėtasis arkliukas“
2025-09-02 08:00 - 2025-09-29 20:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Parodų stenduose (II a.)
Tautodailininkė Virgina Ona Laučienė, švenčianti 75-erių metų jubiliejų, bibliotekoje pristato siuvinėtų ir skrebinimo technika kurtų atvirukų parodą „Siuvinėjimas – mano numylėtasis arkliukas“. Kviečiame susipažinti su autorės darbais ir kūrybine veikla.
Pristatydama parodą ir save, kraštietė tautodailininkė teigia, jog siuvinėjimas tapo jos mėgstamiausiu užsiėmimu.
„Gimiau 1940 m. rugsėjo 27 d. Kretingos r. Raguviškių kaime. Baigiau Raguviškių septynmetę mokyklą. Labai norėjau mokytis, tapti gydytoja. Bet tėvai siekė, kad mokyčiausi amato. Pas kaimo siuvėją teko mokytis siūti ir vėliau dirbti šį ne itin mėgstamą darbą Kretingos buitinio aptarnavimo kombinate.
Susiklosčius aplinkybėms ėmiausi siuvinėjimo.
1991 m. pradėjau siuvinėti vėliavas, herbus, atvirukus. Taip pat – servetėles, staltieses, lovatieses…
Nuo 1995 m. tapau Tautodailininkų sąjungos Žemaitijos skyriaus nare.
Surengiau ne vieną personalinę savo kūrybos darbų parodą.
Po daugelio metų sutiktos moterys prisipažįsta tebesaugančios mano siuvinėtą kostiumėlį, suknelę, apykaklaitę.
Šioje parodoje – siuvinėti bei skrebinimo technika kurti atvirukai.“
Skrebinimas – viena populiariausių šiuolaikinių rankdarbių technikų. Iš popieriaus atraižų, senų leidinių ir spaudinių iškarpų, senų knygų viršelių ir kitų antrinių žaliavų bei specialių priemonių meistraujami nauji, vizualiai patrauklūs dekoratyviniai popieriaus kūriniai.
Skrebinimo technika itin universali – ja galima pasigaminti dekoruotą atviruką, knygos skirtuką ir pan. Skrebinimas lavina žmogaus estetinę pajautą, kruopštumą, kūrybiškumą ir puikiai veikia kaip meditacinė, terapinė veikla.
Plačiau apie autorę – https://www.kretvb.lt/personalijos/lauciene-ona-virgina/
Parodą parengė Kraštotyros ir informacijos skyriaus vyresn. bibliotekininkė Rita Vaitkienė.

Rugsėjo1-osios fotografavimosi erdvė bibliotekoje „Saldi akimirka – naujai pradžiai“
2025-09-01 09:00 - 18:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Rugsėjo 1-oji – diena, kai miestas prisipildo šurmulio, gėlių bei saldumynų kvapo ir, žinoma, šypsenų.
Kretingos rajono savivaldybės M. Valančiaus viešoji biblioteka rugsėjo1 d. 9.00–18.00 kviečia moksleivius, jų tėvelius, mokytojus ir visus, kuriems ši diena yra šventė, užsukti ir nusifotografuoti tradiciškai parengtoje Rugsėjo 1-osios fotografavimosi erdvėje bibliotekoje.
Daugeliui tai jau tapo gražia šeimos tradicija – kasmet sugrįžti, įsiamžinti bibliotekos parengtoje šventinėje fotografavimosi erdvėje ir pamatyti, kaip per metus paaugo vaikai.
Tai šiltas ir smagus būdas pradėti naujus mokslo metus – su šypsena, geromis emocijomis ir akimirkomis, kurias norisi išsaugoti.
Biblioteka lauks visų ir taps vieta, kur kiekviena įamžinta akimirka prisideda prie jūsų prisiminimų kolekcijos.

Fotografijų paroda „Gamtos vertybės miškininko akimis“
2025-09-01 08:00 - 2025-09-29 20:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Parodų erdvėje (II aukštas)
Per miškininko objektyvą užfiksuotų akimirkų keliaujanti paroda „Gamtos vertybės miškininko akimis“ rugsėjo mėnesį svečiuosis bibliotekoje, tad kviečiame apsilankyti ir apžiūrėti šią išskirtinę fotografijų parodą.
Miškininkai, kiekvieną dieną praleisdami miške, turi unikalią galimybę pažinti retus, išskirtinius ir saugomus jo turtus. Šias vertybes meniškiausi, gamtos fotografija užsiimantys VMU darbuotojai neretai įamžina profesionalia įranga, o šiemet unikaliausios jų fotografijos tapo pagrindu išskirtinei keliaujančiai parodai „Gamtos vertybės miškininko akimis“.
Miškininkų darbas neatsiejamas nuo rūpinimosi gamtos vertybėmis ir jų išsaugojimu. Kasdien jie ne tik prižiūri miškus, bet ir taiko tvarios miškininkystės principus, saugo Europos bendrijos svarbos buveines, retas bei nykstančias augalų ir gyvūnų rūšis. Savo veikla miškininkai taip pat stengiasi įkvėpti visuomenę pažinti ir vertinti biologinės įvairovės svarbą tiek gamtai, tiek žmogui.
„Per miškininkų objektyvus atsiskleidžia nepakartojama miškų vertė, kuri dažnai slypi už mūsų kasdienybės ribų. Kiekvienas užfiksuotas kadras – tai daugiau nei graži nuotrauka. Tai kasdienio darbo rezultatas, meilės gamtai išraiška ir raginimas kiekvienam prisidėti prie mūsų miškų išsaugojimo ateities kartoms. Ši paroda yra unikali galimybė pažvelgti į mišką miškininko akimis, įvertinti jo grožį ir pažinti turtus, kurie juose slypi“ – sako VMU generalinis direktorius Valdas Kaubrė.
Parodoje „Gamtos vertybės miškininko akimis“ eksponuojamos nuotraukos atskleidžia ne tik Lietuvos miškų grožį, bet ir išskirtinius, dažnam net nepastebimus gamtos elementus. Jose – kvapą gniaužiantys peizažai, retų gyvūnų portretai, saugomų ir nykstančių augalų bei grybų fotografijos, taip pat ir kasdienio miškininkų darbo akimirkos. Šios nuotraukos pasakoja apie mišką, jo priežiūros svarbą ir gamtos išsaugojimo reikšmę ateities kartoms.
„VMU miškininkai ne tik rūpinasi Lietuvos miškais, bet ir savo darbą paverčia menine saviraiška, kurią dabar galime pamatyti tiek virtualioje, tiek fizinėje parodose. Skatiname darbuotojų kūrybinius pomėgius derinti su tiesioginiu darbu ir džiaugiamės galėdami dalintis jų kūryba su visuomene“ – sako VMU Žmonių ir kultūros skyriaus vadovė Izolda Baltutė.
VMU siekia, kad kuo daugiau piliečių susipažintų su miškuose slypinčiais gamtos turtais todėl paroda visus 2025 metus keliaus po Lietuvą, o rugsėjo 1–29 d. šią didelio susidomėjimo sulaukusią VMU miškininkų ir gamtos fotografų parodą kviečiame aplankyti Kretingos rajono savivaldybės M. Valančiaus viešojoje bibliotekoje (J. K. Chodkevičiaus g. 1B, Kretinga).
Tiems, kurie parodą nori išvysti ne tik gyvai, bet ir virtualiai, ją galite rasti VMU svetainėje: www.vmu.lt, skiltyje Parodos.
Nepraleiskite progos pamatyti mišką tokį, kokį jį regi miškininkai!

Paroda „Senovės ir vakar dienos kultūros atvaizdas“: Kretingos muziejui – 90
2025-09-01 08:00 - 2025-09-29 20:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Parodų stenduose (I aukštas)
90 metų veiklos apžvelgti vienoje parodoje, nieko nepraleidžiant, būtų nereali pretenzija. Tad Kretingos muziejui minint solidžią veiklos sukaktį, šia proga surengtoje parodoje „Senovės ir vakar dienos kultūros atvaizdas“ atsigręžta į pačią pradžią.
Eksponuojamas 1935 m. atsišaukimas visuomenei „Rinkime Kretingos muziejui medžiagą“, kviečiantis į talką žmones rinkti ir perduoti įvairiausią medžiagą kuriamam Kretingos muziejui.
Kitas lankytojui ekskliuzyvinis parodos akcentas – bibliotekos fonde saugomos Igno Jablonskio nuotraukos iš asmeninio archyvo bei šio kraštotyrininko nubraižytas Kretingos miesto senkapio planas.
Tebeaktualios yra dar 1911 m. Prezidento Antano Smetonos išsakytos mintys: „Senovės paminklai parodys daug įdomių praeities paslapčių ir padės išaiškinti daugelį daiktų iš mūsų tautos praeities amžių. Todėl mums turi rūpėti, kad žmonės dabar nesunaikintų, ko nėra išdildę amžiai“.
Parodą parengė Kraštotyros ir informacijos skyriaus vyresn. bibliotekininkė Rita Vaitkienė.

D-EFFECT projekto pristatymas Kretingos jaunimui ir projekto atstovams
2025-08-28 11:00 - 12:30 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Konferencijų salėje
Rugpjūčio 28 d. 11 val. Kretingos rajono savivaldybės M. Valančiaus viešojoje bibliotekoje organizuojamas pirmasis apskrito stalo susitikimas – diskusija, supažindinsiantis Kretingos jaunimą bei projekto partnerio – Telšių rajono savivaldybės – atstovus su tarptautinio projekto D-EFFECT (Demokratijos pamokos pilietinėje visuomenėje, apimant jaunimo įsitraukimą į ES politikos formavimą visais lygmenimis, remiantis Jaunimo strategijos 2022–2027 gairėmis) siūlomomis galimybėmis bei veiklomis. Tai Interreg South Baltic programos finansuojamas projektas, kuriame bendradarbiauja 21 partneris iš 5 šalių: Švedijos, Danijos, Vokietijos, Lenkijos ir Lietuvos.
Kretingos rajono savivaldybės M. Valančiaus viešoji biblioteka 2025 m. vasarą tapo pilnateise šio projekto partnere, kartu įsipareigodama bendradarbiauti su Telšių rajono savivaldybės atstovais kaip asocijuotais šio projekto partneriais. Šiuo projektu siekiama sudaryti sąlygas tarptautiniams patirties mainams, inicijuoti geresnį bendradarbiavimą tarp suinteresuotųjų šalių iš kaimyninių šalių ir paskatinti vietos jaunimą būti aktyviems tokiose srityse kaip demokratija, žmogaus ir pilietinės teisės, politinis dalyvavimas bei įrodyti, jog jaunimas gali turėti įtakos formuojant vietos bei nacionalinę politiką.
Įvadiniame pokalbyje bus pasidalinta informacija apie planuojamas iniciatyvas: kokias veiklas ir galimybes vietos jaunimui pasiūlys dalyvavimas D-Effect projekto veiklose, kas tai yra tarptautiniai jaunimo demokratiniai festivaliai ir kaip prie jų kiekvienas galės prisidėti, žinios apie kitus demokratijos projektus, jaunimo įtraukimą, vietines iniciatyvas. Taip pat bus pristatyta D-Effect projekto esmė, numatomi rezultatai, pagrindiniai akcentai ir, žinoma, dar 2025 metais planuojami renginiai.
Dalyvavimas projekte „D-EFFECT“ įkvėps jaunimą plačiau atverti demokratijos duris, įsitraukti į sprendimų priėmimą ir kurti bendruomenę, kurioje kiekvieno balsas yra svarbus ir girdimas.

Kretinga sportuoja: Nemokamos treniruotės Kretingos sporto centre
2025-08-27 17:00 - 21:00 | KRETINGOS SPORTO CENTRAS, Savanorių g. 23A, Kretinga, 97111
Pavargote nuo rutinos ir norite pajudėti? O gal ieškote naujos, įdomios veiklos, kuri ne tik sustiprintų kūną, bet ir pakeltų nuotaiką?
Tuomet kviečiame į nemokamų treniruočių maratoną „Kretinga sportuoja“! Nesvarbu, koks jūsų fizinis pasirengimas, rugpjūčio 27 dieną Kretingos sporto centre rasite kažką sau.
Štai kas jūsų laukia:
17.00–19.00 val. LAUKO BADMINTONAS.18.00–21.00 val. VIDAUS BADMINTONAS ŠEIMOMS SU VAIKAIS. Treniruotę ves badmintono klubo „Smešas“ vadovė Vaida Slušnienė.18.15 val. FUNKCINĖ TRENIRUOTĖ. Treniruotę ves studijos „Step Up“ vadovė Ieva Januškienė.19.15 val. KANGOO JUMPS TRENIRUOTĖ. Treniruotę ves „Kangoo Jumps Lietuva“ vadovė Brigita Barkauskaitė.
Vietų skaičius ribotas, tad būtinai registruokitės! Funkcinė treniruotė: https://bit.ly/3UUPagR Kangoo Jumps: https://bit.ly/4lwLpsA Badmintonas: https://bit.ly/463ExNV
Ateikite ir prisijunkite prie sportuojančios Kretingos! Pasimatysime sporto centre.

Fotografijų paroda „Sustabdytos TŪM akimirkos“
2025-08-25 08:00 - 2025-09-29 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Bibliotekos I aukšto erdvėse
Kretingos pedagogai kviečia pasinerti į vaizdų pasakojimą – fotografijų parodą „Sustabdytos TŪM akimirkos“. Sustabdytos akimirkos tampa liudijimu apie augimą, bendrystę, ir pokyčius Kretingos rajono švietimo bendruomenei, įgyvendinant projektą „Tūkstantmečio mokyklos I“.
Kiekviena nuotrauka atspindi veiklas, vykdytas keturiose srityse:

Lyderystė veikiant – kai mokyklų bendruomenės kuria pokyčius savo aplinkoje, skatindamos iniciatyvą ir atsakomybę;
Įtraukusis ugdymas – kai kiekvienas mokinys jaučiasi matomas, girdimas ir svarbus;
Kultūrinis ugdymas – kai pažįstami tampa tautinio identiteto ženklai ir atveriamos kūrybiškumo erdvės;
STEAM ugdymas – kai mokslas, technologijos, inžinerija, menas ir matematika susijungia į praktinius patirtinius projektus.

Kretingos rajono savivaldybės švietimo pažangos planą įgyvendino 6 ugdymo įstaigos: Kretingos Jurgio Pabrėžos universitetinė gimnazija, Kretingos rajono Darbėnų gimnazija, Kretingos rajono Salantų gimnazija, Kretingos r. Vydmantų gimnazija, Kretingos Marijono Daujoto progimnazija, Kretingos Simono Daukanto progimnazija.

Festivalio uždarymo koncertas - CANTO FIORITO: Palestrina ir jo palikimas Lietuvoje
2025-08-23 19:00 - 21:00 | Viešpaties Apreiškimo Švč. Mergelei Marijai Bažnyčia, Vilniaus g. 2, Kretinga, 97129, Lietuva
Festivalį rugpjūčio 23 d. 19 val. užbaigs jį organizuojantis ansamblis „Canto Fiorito“, vadovaujamas Rodrigo Calveyros. Kadangi šiais metais minimas Renesanso muzikos genijaus Giovanni Pierluigi da Palestrinos 500 metų jubiliejus, jam skirta ir uždarymo programa. Pasak „Canto Fiorito“ ir festivalio meno vadovo, „nedaugelis žino, kokio reikšmingumo ir kaip toli siekianti buvo kompozitoriaus Giovanni Pierluigi da Palestrinos įtaka visos Europos muzikai“. Ne veltui an jo kapo iškalti žodžiai „Muzikos princas“ – jis buvo svarbiausias Vatikano kompozitorius Kontrreformacijos laikais. Jo muzika suformavo Kontrreformacijos muzikinius idealus ir darė įtaką toli už Italijos ribų. “Bet dar mažiau kam žinoma apie Palestrinos įtaką muzikos raidai tuometinėje Lenkijoje ir Lietuvoje, Abiejų Tautų Respublikoje. Net trys jo tiesioginiai mokiniai – Annibale Stabile, Asprilio Pacelli ir Giovanni Francesco Anerio – dirbo kapelmeisteriais Vazų dvare”.
Koncertuodamas vienuolikos atlikėjų sudėtimi (šeši dainininkai, keturi pučiamieji instrumentai ir vargonai) ansamblis „Canto Fiorito“ atskleis Palestrinos įtaką Lietuvos Didžiosios Kunigaikštystės muzikai. Programa pristato gyvą dialogą tarp meistro ir jo mokinių. Šalia Palestrinos šedevrų atliekami Pacelli, Stabile ir Anerio kūriniai, kurie įkūnija ir praplečia jo estetinius idealus. Kartu jie atskleidžia jungtį tarp Romos ir Vilniaus, formavusią ankstyvojo XVII amžiaus LDK sakralinės muzikos skambesį. Tai taps finaliniu akordu Palestrinos genijaus jubiliejinėje šventėje.
Ansamblis “Canto Fiorito”
Meno vadovas Rodrigo Calveyra, kornetas (Brazilija/Prancūzija)
Lina Dambrauskaitė ir Ieva Gaidamavičiūtė, sopranai
Renata Dubinskaitė ir Saulė Šerytė, mecosopranai
Povilas Vanžodis, tenoras,
Nerijus Masevičius, bosas
Josué Meléndez, kornetas (Meksika/Šveicarija)
Miguel Tantos Sevillano, barokinis trombonas (Ispanija)
Fabio de Cataldo, bosinisbarokinis trombonas (Italija)
Davide Pozzi, vargonai (Italija)
Daugiau informacijos: www.kretingafestival.lt
Koncertas nemokamas. Galima palikti auką.

Festivalį finansuoja:
Lietuvos kultūros taryba
Art Mentor Foundation Lucerne
Kretingos rajono savivaldybė
Rėmėjai ir partneriai:
Mažesniųjų Brolių Ordino Lietuvos Šv. Kazimiero Provincijos Kretingos Apreiškimo vienuolynas
Kretingos muziejus
Kretingos rajono kultūros centras
Northway medicinos centrai
Labdaros ir paramos fondas “Gerumo versmė”
RGB Pictures
Infomaciniai partneriai:
LRT
ACM
Dienraštis Klaipėda
Klaipėdos kultūrų komunikacijų centras
Pajūrio naujienos
Mūsų Kretinga
Mūsų Palanga
370
Jūra–Meer–Sea
Kretingos komunalininkas
Donova

BALTIJOS SĄSKAMBIAI. Tarptautinis chorinės muzikos festivalis
2025-08-23 18:00 - 19:30
Besibaigiant kalendorinei vasarai – rugpjūčio 23-iosios, Baltijos kelio dienos, vakarą visus maloniai kviečiame į jau antrąjį tarptautinį chorinės muzikos festivalį „Baltijos sąskambiai“, skirtą pirmosios Kretingos rajono dainų ir šokių šventės 75-mečiui. Esant geram orui, koncertas vyks Lurde, lyjant lietui – kultūros centro žiūrovų salėje.
Šio projekto tikslas – prasmingu chorinės muzikos renginiu pažymėti reikšmingas Kretingos miestui ir rajonui datas, akcentuojant vieną svarbiausių datų chorinės tradicijos raidai – pirmosios Kretingos rajono dainų ir šokių šventės 75-mečio sukaktį.
Šis projektas taip pat siekia įtvirtinti besimezgančią chorinio meno ir tarptautinio kultūrinio bendradarbiavimo tradiciją Kretingoje, kurios pradžia – pirmasis festivalis, įvykęs 2024 rugpjūčio 23 d. kartu su atlikėjais iš Latvijos ir Lietuvos (chorais „Saldus“, „Kristale“, solistais Baiba Skurstene ir Jurgiu Brūzga).
Šiemet „geografiniu“ atžvilgiu dar vis liksime Lietuvos-Latvijos kultūros „areale“, tačiau sulauksime naujų svečių – iš Latvijos, iš Tervetės miesto atvyks mišrus choras „Tērvete“ (vad. Dace Reinika), o sykiu su jais ir ypatingas svečias – žinomas Latvijoje, Lietuvoje ir visose Baltijos šalyse kompozitorius bei atlikėjas Lauris Reiniks. Su broliais latviais kartu pasirodys ir saviškiai – Kretingos rajono kultūros centro mišrus kamerinis choras „Kristale (vad. Kristina Rimienė), o dainų švenčių tradicijų simboliką savo šokiais primins Kretingos rajono kultūros centro Darbėnų skyriaus liaudiškų šokių kolektyvas „Okata“ (vad. Birutė Bendikienė).
Pasimatome RUGPŪČIO 23 D. 18 VAL. LURDE, KRETINGOJE(lyjant lietui keliamės į kultūros centro žiūrovų salę)
Renginio metu bus filmuojama ir fotografuojama, medžiaga viešinama

JOSUE MELENDEZ rečitalis: Palestrina Meksikoje
2025-08-21 19:00 - 21:00 | Viešpaties Apreiškimo Švč. Mergelei Marijai Bažnyčia, Vilniaus g. 2, Kretinga, 97129, Lietuva
Rugpjūčio 21 d. 19 val. Kretingos pranciškonų bažnyčioje iš Meksikos kilęs vienas virtuoziškiausių kornetininkų Josue Melendez specialiai festivaliui sukurtoje programoje pademonstruos, kad kompozitoriaus Giovanni Pierluigi da Palestrina įtaka neapsiribojo Europos žemynu ir XVII amžiuje pasiekė net kolonijinę Meksiką. Kartu su barokinio trombono atlikėju Fabio de Cataldo iš Italijos ir ukrainiečių kilmės vargonininke Maria Morozova kornetininkas pasidalins su publika muzikos paveldo retenybėmis, išsaugotomis Meksiko ir Pueblo katedrose. Programoje skambės ispanų kilmės meksikiečių kompozitorius Francisco López y Capillas (1608–1674) kūriniai, įkvėpti Palestrinos kompozicijų. Bus pristatomi ir kiti čia kūrę kompozitoriai: Juan Gutiérrez de Padilla – daugelio meksikiečių muzikų mokytojas; Juan Bermúdez, kuris buvo tiek Gvatemalos, tiek Pueblo kapelmeisteris Palestrinos gyvenimo laikais; ir Francisco Vidales, kuris dirbo vargonininku kompozitorių Padilla ir López y Capillas laikais.
Daugiau informacijos: www.kretingafestival.lt
Koncertas nemokamas. Galima palikti auką.
Festivalį finansuoja:
Lietuvos kultūros taryba
Art Mentor Foundation Lucerne
Kretingos rajono savivaldybė
Rėmėjai ir partneriai:
Mažesniųjų Brolių Ordino Lietuvos Šv. Kazimiero Provincijos Kretingos Apreiškimo vienuolynas
Kretingos muziejus
Kretingos rajono kultūros centras
Northway medicinos centrai
Labdaros ir paramos fondas “Gerumo versmė”
RGB Pictures
Infomaciniai partneriai:
LRT
ACM
Dienraštis Klaipėda
Klaipėdos kultūrų komunikacijų centras
Pajūrio naujienos
Mūsų Kretinga
Mūsų Palanga
370
Jūra–Meer–Sea
Kretingos komunalininkas
Donova

MARC MAUILLON, ROGER HELOU: Ars Nova - XIV amžiaus muzikos lobynai
2025-08-12 19:00 - 20:30 | Viešpaties Apreiškimo Švč. Mergelei Marijai Bažnyčia, Vilniaus g. 2, Kretinga, 97129, Lietuva
Prancūzų dainininkas Marc Mauillon pradžiugins festivalio klausytojus ir dar vienu koncertu, vyksiančiu Kretingos pranciškonų bažnyčioje rugpjūčio 12 d. 19 val. Čia jis atskleis dar vieną savo specializacijos sritį – viduramžių muziką, kurios interpretaciją yra daug metų dėstęs Sorbonos universitete ir apdovanotas ne vienu prizu už jos įrašus. Koncerte „Ars Nova“ skambės XIV amžiaus kūriniai, lydimi bažnytinių vargonų protėvio – nešiojamųjų vargonėlių (organetto). Jais muzikuos šio instrumento meistras Roger Helou (Argentina/Šveicarija).

Pirmasis festivalio istorijoje viduramžių muzikos koncertas įtrauks publiką į visai kitokių, neįprastų sąskambių ir ritmikos pasaulį, žavintį savo kitoniškumu. Stilistiniu požiūriu viduramžių ars nova stiliaus muzika žymi reikšmingą atitolimą nuo ankstesnio ars antiqua stiliaus. Apie 1300 m. atsiradusios natų užrašymo naujovės leido kompozitoriams kurti kur kas laisvesniu ritmu, išsivaduojant iš griežtų XIII a. ritminių struktūrų. Šis pokytis atvedė prie sudėtingesnės, ekspresyvesnės ir niuansuotesnės muzikos, nutiesdamas kelią turtingoms polifoninėms tekstūroms, kurios yra būdingos XIV a. kūriniams. Šis koncertas atskleis ars nova spindesį pristatant du svarbiausius stiliaus atstovus: Guillaume de Machaut Prancūzijoje ir Francesco Landini Italijoje.
Daugiau informacijos: www.kretingafestival.lt
Koncertas nemokamas. Galima palikti auką.
Festivalį finansuoja:
Lietuvos kultūros taryba
Art Mentor Foundation Lucerne
Kretingos rajono savivaldybė
Rėmėjai ir partneriai:
Mažesniųjų Brolių Ordino Lietuvos Šv. Kazimiero Provincijos Kretingos Apreiškimo vienuolynas
Kretingos muziejus
Kretingos rajono kultūros centras
Northway medicinos centrai
Labdaros ir paramos fondas “Gerumo versmė”
RGB Pictures
Infomaciniai partneriai:
LRT
ACM
Dienraštis Klaipėda
Klaipėdos kultūrų komunikacijų centras
Pajūrio naujienos
Mūsų Kretinga
Mūsų Palanga
370
Jūra–Meer–Sea
Kretingos komunalininkas
Donova

Baritono MARC MAUILLON rečitalis: "Laisse-moy soupirer" - prancūzų baroko rūmų arijos
2025-08-10 19:00 - 20:30 | Viešpaties Apreiškimo Švč. Mergelei Marijai Bažnyčia, Vilniaus g. 2, Kretinga, 97129, Lietuva
Rugpjūčio 10 d. 19 val. festivalis trumpam persikels į Kretingos muziejaus Žiemos sodą, kur rečitalį surengs garsus prancūzų baritonas Marc Mauillon. Šis išskirtinio ir lengvai atpažįstamo tembro dainininkas nepailstamai tyrinėja net dešimties amžių vokalinę muziką, nuo viduramžių repertuaro iki šiuolaikinės muzikos. Jis nuolat dainuoja operose ir koncertuose su kone visais garsiausiais prancūzų senosios muzikos ansambliais, tokiais kaip „Les Arts Florissants”, „Le Poème Harmonique“, „Concert d’Astrée“, „Le Concert Spirituel“, „Les Talens lyriques“ ir daugeliu kitų. Kretingos muziejuje klausytojams jis dovanos XVII amžiaus prancūzų pasaulietinių rūmų arijų programą „Laisse-moy soupirer“. Tai pirmas tokio žanro muzikos koncertas festivalio istorijoje. Dainininkui akomponuos talentingas jaunas liutnininkas Gabriel Rignol.
Muzikantai pakvies publiką „įžengti į rafinuotą ir intymų prancūzų “air de cour” (lt. rūmų arijų) pasaulį – žanrą, klestėjusį XVII a. dvaruose. Gimę iš tobulos poezijos ir muzikos harmonijos, šie elegantiški kūriniai atskleidžia subtilias emocijas, išmintį ir jausmingumą, kurie apibrėžė prancūzų baroko dvasią“. Programoje pristatomi keturi iškiliausi šio repertuaro kompozitoriai: Pierre Guédron, air de cour pionierius, tarnavęs karaliams Henrikui IV ir Liudvikui XIII; Étienne Moulinié, galingajam Gastonui d’Orléans dirbęs muzikos meistras, kurį išgarsino jo poetinis jautrumas; Sébastien Le Camus, vertinamas už ekspresyvią gelmę; ir Michel Lambert, kurio jaudinančios melodijos atspindi prancūzų lyrinio meno aukštumas.
Daugiau informacijos: www.kretingafestival.lt
Koncertas nemokamas, tačiau klausytojai turės nusipirkti bilietą į Kretingos muziejaus Žiemos sodą.
Festivalį finansuoja:
Lietuvos kultūros taryba
Art Mentor Foundation Lucerne
Kretingos rajono savivaldybė
Rėmėjai ir partneriai:
Mažesniųjų Brolių Ordino Lietuvos Šv. Kazimiero Provincijos Kretingos Apreiškimo vienuolynas
Kretingos muziejus
Kretingos rajono kultūros centras
Northway medicinos centrai
Labdaros ir paramos fondas “Gerumo versmė”
RGB Pictures
Infomaciniai partneriai:
LRT
ACM
Dienraštis Klaipėda
Klaipėdos kultūrų komunikacijų centras
Pajūrio naujienos
Mūsų Kretinga
Mūsų Palanga
370
Jūra–Meer–Sea
Kretingos komunalininkas
Donova

Piotro Silkino gimtadienio bėgimas
2025-08-10 09:00 - 14:00 | Kretingos vasaros estrada, Maironio g. 15,, Kretinga, 97108, Lithuania
Rugpjūčio d. Kretingos vasaros estradoje – išskirtinis sporto renginys, skirtas legendinio ilgiausiųjų nuotolių bėgiko Piotro Silkino gimtadieniui paminėti! Kaip jau įprasta, į trasą išbėgs ir pats P. Silkinas
1941 m. rugpjūčio 6 d. gimęs sportininkas 1998 m. Australijoje pagerino planetos 1000 mylių bėgimo rekordą, kuris galioja ir šiandien, taip pat yra 13 kartų dalyvavęs vienos paros bėgime (Odesoje, Ukrainoje, Rusijoje, Lietuvoje, Daugpilyje), 2 kartus – šešių parų (bėgo dieną ir naktį) bėgime Odesoje, įveikė 301 klasikinį maratoną, yra daugkartinis vienos paros bėgimų Lietuvoje iniciatorius ir nugalėtojas
Kviečiame visus – nuo pradedančiųjų iki patyrusių bėgikų – prisijungti prie šios įkvepiančios sporto šventės
Registracija į renginį http://www.lbma.lt/registracija/
Varžybų nuostatai https://www.lbma.lt/registracija/gimtadienis/nuostatai/
Renginio programa: 9.00 val. – maratonas (42,195 km) 11.00 val. – 10 km bėgimas 12.00 val. – 3 km bėgimas 13.00 val. – simbolinis 500 m bėgimas 14. 00 – apdovanojimai
Visi dalyviai gaus atminimo medalius, o greičiausieji – prizus! Vieta: Kretingos vasaros estrada, Maironio g. 15
Organizatoriai: Kretingos rajono savivaldybė ir Lietuvos bėgimo mėgėjų asociacija
Paminėkime Piotrą Silkino gimtadienį bėgdami

VINCENT BERNHARDT vargonų solo rečitalis: Palestrinos palikimas vargonų repertuare
2025-08-08 19:00 - 20:30 | Viešpaties Apreiškimo Švč. Mergelei Marijai Bažnyčia, Vilniaus g. 2, Kretinga, 97129, Lietuva
Kaip ir kasmet, vienas Kretingos senosios muzikos festivalio koncertas yra skiriamas tik vargonams solo, kur visomis savo spalvomis išsiskleidžia unikalusis Kretingos instrumentas, seniausi Lietuvos vargonai (1680), panaudojami visi arba beveik visi jų registrai, skirtingi tembrai. Rugpjūčio 18 d. 19 val. solo rečitalis patikėtas garsiam prancūzų vargonininkui Vincentui Bernhardtui. Be vargonų, jis taip pat yra tarptautiniu mastu pripažintas klavesininkas, muzikologijos daktaras, ansamblio vadovas, vargonų profesorius Štutgarto Muzikos ir vaizduojamųjų menų aukštojoje mokykloje, taip pat vadovaujantis šios institucijos vargonų ir klavesino institutui. Bernhardt yra ne vieno tarptautinio konkurso laureatas ir prizų už įrašus laimėtojas.
Specialiai Kretingos festivaliui sukurtoje programoje Bernhardt atskleis Palestrinos įtaką vargonų repertuarui. Vieno iš svarbiausių Renesanso polifoninės muzikos atstovų įtaka neapsiribojo vien tik Romos mokykla (kuriai priklausė Ruggero Giovanelli, Girolamo Frescobaldi ir Michelangelo Rossi), bet paveikė daugumą vėlyvojo XVI a. ir XVII a. kompozitorių. Palestrinos amžininkai italai, be abejonės, stipriai jautė šio Romos meistro įtaką, tačiau ji akivaizdi ir toli kitapus Alpių: Ispanijoje kontrapunkto meną iki naujų aukštumų pakėlė Francisco Corrêa de Arauxo, o Amsterdame Jan Pieterszoon Sweelinck kontrapunktą pavertė vargonų mokyklos pamatu, kurios vaisiai subrendo Vokietijoje ir turėjo įtakos net Johannui Sebastianui Bachui. Tačiau kai kurie ankstyvojo baroko laikotarpio muzikai priešinosi Palestrinos stiliui ir siūlė kitokį muzikinį kelią, Claudio Monteverdi pavadintą „seconda prattica“ (lt. antroji praktika). Taigi programa atskleidžia ir šią Palestrinos palikimo pusę – per pasipriešinimą jo mokyklai, Palestrina paskatino barokinės muzikos gimimą.
Daugiau informacijos: www.kretingafestival.lt
Koncertas nemokamas. Galima palikti auką.
Festivalį finansuoja:
Lietuvos kultūros taryba
Art Mentor Foundation Lucerne
Kretingos rajono savivaldybė
Rėmėjai ir partneriai:
Mažesniųjų Brolių Ordino Lietuvos Šv. Kazimiero Provincijos Kretingos Apreiškimo vienuolynas
Kretingos muziejus
Kretingos rajono kultūros centras
Northway medicinos centrai
Labdaros ir paramos fondas “Gerumo versmė”
RGB Pictures
Infomaciniai partneriai:
LRT
ACM
Dienraštis Klaipėda
Klaipėdos kultūrų komunikacijų centras
Pajūrio naujienos
Mūsų Kretinga
Mūsų Palanga
370
Jūra–Meer–Sea
Kretingos komunalininkas
Donova

Šiuolaikinio meno platforma KUB’ART x SCANORAMOS vasara
2025-08-08 18:00 - 23:30, 2025-08-01 18:00 - 23:30 | Kretingos kultūros centras, J. Pabrėžos g. 1,, Kretinga, 97129, Lietuva
Kub‘Art“ x Sca vasara – tai šiuolaikinio meno platforma, kviečianti vasara Kretingoje, J.Pabrėžos g. 1 patirti meno virsmus, jaunųjų kūrėjų energiją ir kino magiją.
Birželį vyksianti tapybos praktika su menininkais Vita Opolskyte ir Kazimieru Brazdžiūnu atveria kūrybos sezoną, kurį pratęs Kasparo Jaso paroda „Katinai“ po atviru dangumi ir „8plius1“ grupės tapybos ekspozicija „Virsmas“ Kretingos rajono kultūros centre.
Šiuolaikinio meno platforma „Kub‘Art“ x Sca vasara 2025 metų sezoną skiria METAMORFOZĖS temai – virsmui, pokyčiui ir kūrybinei transformacijai.
Liepos 11 d. nuo 18 val. atidarymo renginys suburs miestiečius į šiuolaikinės kultūros šventę su jaunimo performansais, šeimų kūrybinėmis dirbtuvėmis, grafiti meno iniciatyvomis, skonių kiemu ir koncertu. Kiekvieną penktadienį laukia vis kita kūrybinė patirtis: nuo šiuolaikinio cirko ir vinilinės Italijos nakties iki tvarios mados ir improvizacijos teatro, o vakarus vainikuos išskirtiniai Scanoramos kino seansai po atviru dangumi. Vasaros festivalį rugpjūčio 15 d. užbaigs šokio spektaklis „Iš tylos“ ir kinematografiška nata – filmas „Rozali“.
PARODOS:
Liepos 11 – Rugpjūčio 15 d. Lauko paroda ,,Katinai“Jaunosios kartos dailininkas Kasparas JasasKretingos rajono kultūros centro vidinio kiemelio siena
Liepos 11 d. – Rugpjūčio 25 d. Tapybos darbų paroda ,,Virsmas“,,8plius1“ grupės praktikos ir menininkų Vitos Opolskytės bei Kazimiero Brazdžiūno darbaiKretingos rajono kultūros centro fojė ir parodų salėje
LIEPOS 11 D. ATIDARYMAS___________________________________________
18.00 – 21.00 Jaunimo iniciatyva ,,Metamorfozė 2.0“ – grafiti, miesto kultūra ir pokytis18.00 – 21.00 Kūrybinės dirbtuvės ,,Dagio sfera“/ Kretingos Simono Daukanto progimnazija18.00 – 21.00 Šeimų erdvė: Įkvėpti Čiurlionio/ menininkė Agnė Dragūnaitė18.00 – 22.00 Kūrėjų turgelis ir skonių kiemas21.00 Jaunimo performansas ,, Aidas iš vidaus“/ Kretingos Simono Daukanto progimnazija21.10 Atidarymas/ vedėja Vilma Ramelytė21.30 Koncertas/ Grupė „Superkoloritas“22.30 Filmo peržiūra: Quentin Dupieux „Antrasis veiksmas“ (SCANORAMA) 2024: Prancūzija
LIEPOS 18 D.___________________________________________
21.30 Šiuolaikinio cirko-šokio spektaklis “Where do I connect?/ Adrian Carlo Bibiano ir Džiugas Kunsmanas22.30,,Trys žiemos“, rež. Michael Koch, (SCANORAMA) 2022: Izraelis, Vokietija, Čekija

LIEPOS 25 D.___________________________________________
20.30 Vinilinis italų vakaras/ DJ, šokių pamoka, koliažinių atvirukų dirbtuvės22.30 ,,L‘albero“, rež. Sara Petraglia (SCANORAMA) 2024: Italija
RUGPJŪČIO 1 D.___________________________________________
20.00 Tvarios mados dirbtuvės tekstiliniais dažais ,,Art‘yn su gamta“ by MILETI HATS/ Emilija Lendraitytė, būtina registracija +370 (683) 4250422.00 „Imperija“, rež. Bruno Dumont (SCANORAMA) 2024: Prancūzija, Italija, Vokietija, Belgija, Portugalija
RUGPJŪČIO 8 D.___________________________________________
20.00 Teatro dirbtuvės/ IMPRO KAUNAS (Deividas Borodulinas), būtina registracija +370 (683) 4250422.00 Vizualinė muzikinė programa ,,Save as -> New project“/ Grupė ,,JOYBOY“ (Gabija Urniežiūtė, Ainis Storpirštis)
RUGPJŪČIO 15 D. UŽDARYMAS___________________________________________
20.30 Festivalio uždarymas – Šokio spektaklis ,,IŠ TYLOS“/ ,,Ulna“ šokio trupė22.00 „Rozali“, rež. Stepahnie di Giusto (SCANORAMA) 2023: Belgija, Prancūzija
Organizatorius: Kretingos rajono kultūros centras, Europos šalių forumas ,,Scanorama“Rėmėjai: UAB ,,Rufinija“ (Centro pica ir kebabai), UAB ,,Smagratis ir Ko“, UAB ,,Augma“, SmartVRoom

Dokumentų paroda „Bohemiškos, emancipuotos moters portretas“: Liūnė Janušytė
2025-08-04 10:00 - 2025-08-28 18:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Parodų stenduose (I aukštas)
Rugpjūtį kviečiame aplankyti dokumentų parodą „Bohemiškos, emancipuotos moters portretas“ Kretingos bibliotekoje, skirtą prozininkės, Kretingos rajono Garbės pilietės Liūnės Janušytės 60-osioms mirties metinėms.
Paroda „Bohemiškos, emancipuotos moters portretas“ kviečia prisiminti ir iš naujo pažvelgti į spalvingą, netipišką asmenybę – kraštietę Liuciją Janušytę (1909–1965), gydytojo ir visuomenininko Felikso Janušio dukrą, pasivadinusią Liūne.
Liūnė Janušytė – ne tik vertėja, žurnalistė, feljetonų, satyrinių pjesių ir romano autorė, bet ir kontroversiška asmenybė, savo manieromis drąsiai laužiusi to meto visuomenės stereotipus. Praėjus 60 metų po Liūnės Janušytės mirties, pažvelkime į šią spalvingą asmenybę šiandienos modernaus pasaulio akimis. Parodoje – ne tik bibliotekoje saugomi dokumentai, Gintauto Grušo nutapytas rašytojos portretas, literatūrologų, žurnalistų įžvalgos įraše iš LRT PLIUS laidos „Literatūros pėdsekys“, bet ir originalios Liūnės Janušytės nuotraukos iš Kretingos muziejaus fondų.
Parodą parengė Kraštotyros ir informacijos skyriaus vyresn. bibliotekininkė Rita Vaitkienė.
Apie Liūnę Janušytę plačiau – https://www.kretvb.lt/personalijos/janusyte-liune-liucija/

Ansamblis VOX LUMINIS: Missa Papae Marcelli - Palestrinos šedevras
2025-08-01 19:00 - 20:30 | Viešpaties Apreiškimo Švč. Mergelei Marijai Bažnyčia, Vilniaus g. 2, Kretinga, 97129, Lietuva
Antrąjį Kretingos senosios muzikos festivalio koncertą pristato vienas ryškiausių pasaulyje senosios muzikos vokalinių ansamblių „Vox Luminis“ iš Belgijos, vadovaujamas Lionel Meunier. Ansamblis yra laimėjęs gausybę prizų už savo išskirtinius įrašus – prestižinį „Gramophone Classical Music Awards“, „BBC Music Magazine Award“, ne vieną „Diapasons d’Or“ prizą ir kitų apdovanojimų. „Vox Luminis“ nuolat koncertuoja visoje Europoje, rengia gastroles Šiaurės Amerikoje ir Azijoje, keletą sezonų buvo reziduojantis ansamblis „Wigmore Hall“ Londone, Utrechto senosios muzikos festivalyje ir kituose prestižiniuose festivaliuose.
Net keturiolikos dainininkų sudėtimi, be jokių instrumentų pritarimo, rugpjūčio 1 d. 19 val. Kretingos pranciškonų bažnyčioje „Vox Luminis“ ansamblis atliks žymaus belgų kilmės Renesanso polifonisto Roland de Lassus (arba Orlando di Lasso) raudas ir istorinės svarbos antspaudu paženklintas Giovanni Pierluigi da Palestrinos mišias „Missa Papae Marcelli“. Sakoma, kad būtent šis Palestrinos kūrinys nulėmė muzikos raidos likimą, nes išgelbėjo polifoninę muziką nuo uždraudimo bažnytinėje liturgijoje. Tridento susirinkime jau buvo užsimota tokios muzikos atsisakyti mišiose dėl sunkiai suprantamo teksto, bet Palestinos „Missa Papae Marcelli“ įtikino kardinolus, kad meistriškai sukomponuotoje polifoninėje muzikoje giedami žodžiai puikiai girdimi. Šis kūrinys tapo polifoninės muzikos etalonu.
Daugiau informacijos: www.kretingafestival.lt

Koncertas nemokamas. Galima palikti auką.
Festivalį finansuoja:
Lietuvos kultūros taryba
Art Mentor Foundation Lucerne
Kretingos rajono savivaldybė
Rėmėjai ir partneriai:
Mažesniųjų Brolių Ordino Lietuvos Šv. Kazimiero Provincijos Kretingos Apreiškimo vienuolynas
Kretingos muziejus
Kretingos rajono kultūros centras
Northway medicinos centrai
Labdaros ir paramos fondas “Gerumo versmė”
RGB Pictures
Infomaciniai partneriai:
LRT
ACM
Dienraštis Klaipėda
Klaipėdos kultūrų komunikacijų centras
Pajūrio naujienos
Mūsų Kretinga
Mūsų Palanga
370
Jūra–Meer–Sea
Kretingos komunalininkas
Donova

Juozo ir Teresės Šikšnelių meninės drožybos bei fotografijos paroda
2025-08-01 08:00 - 2025-08-30 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Parodų erdvėje (II aukštas)
Kviečiame aplankyti Juozo ir Teresės Šikšnelių meninės drožybos ir fotografijos parodą, kurioje susilieja dviejų kūrybingų asmenybių pasauliai.
Juozas Šikšnelis (1950–2024) – išskirtinė Lietuvos kultūros figūra: rašytojas, išleidęs daugiau nei dvidešimt knygų (taip pat detektyvų gerbėjams pažįstamas kaip Raidas Dubrė), skulptorius, bibliotekininkas, ilgametis Klaipėdos apskrities I. Simonaitytės viešosios bibliotekos vadovas. Jo medžio skulptūrose – simbolių kalba, ironija ir jautrus žvilgsnis į pasaulį.
Teresė Šikšnelienė – matematikos mokytoja, kurios meilė fotografijai perėjo iš kartos į kartą: jos tėtis, Konstantinas Bužokas, buvo garsus Žemaitijos fotografas. Teresės darbuose – subtilus kasdienybės grožis, šešėlių ir šviesos žaismas, tylus pasakojimas apie mus supantį pasaulį.
Ši paroda – tai dviejų skirtingų, bet vienas kitą papildančių kūrybinių žvilgsnių susitikimas. Drožyba, fotografija ir literatūra čia kalba viena kalba – apie laiką, kūrybą ir žmogų.
Paroda veiks rugpjūčio 1–30 d. Kretingos rajono savivaldybės M. Valančiaus viešojoje bibliotekoje.
Ateikite pajusti, prisiminti ir atrasti!

Keliaujanti paroda „(Ne)skirtingas pasakojimas apie autizmą“
2025-08-01 08:00 - 2025-08-22 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
I aukšto erdvėse
Iki rugpjūčio 22 d. kviečiame aplankyti parodą „(Ne)skirtingas pasakojimas apie autizmą“, kurioje pristatomi autistiškos iliustratorės Tatjanos Pleskevičienės piešiniai ir faktai apie autizmą, kuriuos parengė iniciatyvos „Draugiški autizmui“ įkūrėja Barbora Suisse.
Paroda kviečia susipažinti su ypatinga žmogaus būkle – autizmu. Tai įgimta neurologinė būsena, lydinti žmogų visą gyvenimą.
Apie 1–2 proc. pasaulio gyventojų yra autistiški – tarp jų ir vaikai, ir suaugusieji. Tai nematoma negalia, kurią vaikams dažnai sunku suprasti. Jie dažnai klausia, kodėl kai kurie jų bendraamžiai – klasiokai ar vaikai artimoje aplinkoje – elgiasi, bendrauja ar mokosi kitaip.
Keliaujančioje parodoje „(Ne)skirtingas pasakojimas apie autizmą“ informacija pateikiama vaikams suprantama kalba, o ją papildo spalvingos, žaismingos iliustracijos.
Iš piešinių į vaikus kreipiasi autistiškas berniukas Benjaminas, pasakojantis apie savo kasdienybę: su kokiais iššūkiais susiduria, kas jam padeda, kuo jis domisi ir kuo svajoja tapti užaugęs.
Ši vizualiai patraukli ir edukacinė paroda sukurta specialiai vaikams – ji padeda suprasti, priimti, ir mažina apie autizmą skleidžiamus mitus bei stigmas.

VR patirtis „Pasaulių sutvėrimas“ | Kretinga
2025-08-01 08:00 - 2025-08-02 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
„Pasaulių sutvėrimas“ keliauja #PoLietuvą ir atvyksta į Kretingą!
Data: 08.01-08.02 ir 12.05-12.07 Vieta: Kretingos rajono savivaldybės M. Valančiaus viešoji biblioteka. J. K. Chodkevičiaus g. 1B, Kretinga LT-97131 Bilietai ir darbo laikas: www.angelutakais.lt/kretinga/
2025 metai Lietuvai itin svarbūs – minime M.K. Čiurlionio 150-ąsias gimimo jubiliejų.
Šia proga „Angelų takais“ kūrėjų komanda pristato antrąją VR patirties, tęsiančios pažintį su genijaus kūryba, dalį „Pasaulių sutvėrimas“.➤ Ši patirtis stebins dar pažangesne VR technologija: žiūrovas tampa ne tik stebėtoju, bet ir aktyviu pasaulio kūrėju bei saugotoju. Sklandant po Čiurlionio paveiksluose regimą pasaulį, žvilgsniu, galima rinktis skrydžio kryptį ir aukštį, vaikyti debesis ar nukreipti paukščius.➤ Tai kelionė per naujus ciklus „Pasaulio sutvėrimas“, „Miestas“, „Tvanas“, „Fantazijos“, „Žalčio sonata“, triptiką „Pasaka“ ir itin lauktą „Karalių pasaką“.➤ Kelionę lydi kompozitorių Roko Zubovo ir Phil Von interpretuota M. K. Čiurlionio muzika, papildoma Vyčio Purono sukurtų garsų, įtaigiai įtraukiančių į regimą aplinką.
Bilietų kainos:➤ E. bilieto kaina: 15€➤ Perkant vietoje: 18€➤ Lengvatinio bilieto: 10€Vietų skaičius ribotas Įsigyti bilietus ir rezervuotis laiką galite: www.angelutakais.lt/kretinga/
➤ VR patirties režisieriai – Kristina Buožytė ir Vitalijus Žukas.➤ Projektą įgyvendina – „Virtualiai“.➤ Seanso trukmė – 45 min.
#PoLietuvą – visos Lietuvos projektas, tapkite jo dalimi!
